
Parlamentul României

4c-3/596/2017


          

 Bucureşti, 05.10.2020                                                                                      
RAPORT  COMUN
asupra proiectului de Lege privind completarea art. 45 

din Legea minelor nr.85/2003



În conformitate cu prevederile art. 94 din Regulamentul Camerei Deputaților, republicat, cu modificările și completările ulterioare, Comisia pentru mediu și echilibru ecologic și Comisia pentru industrii și servicii au fost sesizate, cu dezbaterea pe fond, a proiectul de Lege privind completarea art. 45 din Legea minelor nr.85/2003, transmis cu adresa nr. P.L.x. 546/2017 din data de 7 decembrie 2017.


Consiliul Legislativ, cu avizul nr.526/05.07.2017, avizează favorabil propunerea legislativă cu observații și propuneri.


Guvernul, prin actul nr.1451/DPSG/22.09.2017, nu susține adoptarea inițiativei legislative în forma prezentată.


Senatul, în calitate de primă Cameră sesizată, a adoptat proiectul de lege potrivit art.75 alin.(2) teza a III-a din Constituția României republicată.


Proiectul de lege are ca obiect de reglementare completarea art.45 din Legea minelor nr.85/2003, în sensul ca un procent de 80% din fiecare redevență minieră cuvenită bugetului de stat să fie transferat autorității locale pe al cărui teritoriu administrativ se desfășoară exploatarea pentru care s-a încasat redevență, procent din care 55% să revină bugetului local al județului şi 25% bugetelor locale ale unităților administrativ-teritoriale.



Comisia pentru buget, finanțe și bănci, în ședința din 13 februarie 2018, a avizat nefavorabil proiectul de lege.


Comisia juridică, de disciplină și imunități, în ședința din 18 decembrie 2018, a avizat negativ proiectul de Lege.

În conformitate cu prevederile art.61 și art.63 din Regulamentul Camerei Deputaţilor, republicat,cu modificările si completările ulterioare  comisiile sesizate în fond au examinat proiectul de Lege, sus menționat, în ședințe  separate.

Comisia pentru industrii și servicii a examinat proiectul de lege în ședința online din 29 septembrie 2020. La lucrările comisiei au fost prezenți deputați, membri ai comisiei, conform listei de prezență.

Comisia pentru mediu și echilibru ecologic a examinat proiectul de lege în ședința online din 30 septembrie 2020. La lucrările comisiei au fost prezenți deputați, membri ai comisiei, conform listei de prezență.


În urma dezbaterilor și a opiniilor exprimate, membrii celor doua comisii au hotărât, cu majoritate de voturi, să propună plenului Camerei Deputaților adoptarea proiectului de Lege privind completarea art. 45 din Legea minelor nr.85/2003, cu amendamente admise prevăzute în anexa nr. 1 și amendamente respinse prevăzute în anexa nr. 2, anexe care fac parte integrantă din prezentul raport.


La lucrările ședinței a fost prezent în calitate de invitat domnul Bulf Cornel Cătălin - secretar de stat în Ministerul Economiei, Energiei și Mediului de Afaceri și domnul Turdean Nicolae – președintele Agenției Naționale pentru Resurse Minerale.


În raport cu obiectul și conținutul său, proiectul de lege face parte din categoria legilor ordinare. 


Conform prevederilor art. 75 alin. (1) din Constituția României, republicată, și ale art. 91 alin. (9) pct. 1 din Regulamentul Camerei Deputaților, cu modificările si completarile ulterioare, Camera Deputaților este Cameră decizională.

VICEREŞEDINTE,                           


 
   PREŞEDINTE

EDUARD- LUCIAN SIMION                   

        SORIN-IOAN BUMB

   SECRETAR                                                                           SECRETAR

BOGDAN GHEORGHE DANUT
                                           ADNAGI SLAVOLIUB
Consilier parlamentar, Alina Alexandriuc                                                                               Șef birou, Cristina Neic

Anexa 1

 AMENDAMENTE   ADMISE

	Nr. Crt.
	Legea minelor 85/2003


	Text Senat
	Amendamente admise/autor
	Motivarea

	
	
	Titlul Legii

LEGE

pentru completarea art. 45 din Legea minelor nr. 85/2003
	Titlul Legii

LEGE

 pentru modificarea și completarea Legii minelor nr.85/2003

Autori: Comisia pentru industrii și servicii

Comisia pentru mediu și echilibru ecologic 
	Conform normelor de tehnică legislativă.

	
	
	Art. I – La articolul 45 din Legea minelor nr. 85/2003, publicată în Monitorul Oficial al României, Partea I, nr. 197 din 27 martie 2003, cu modificările și completările ulterioare, după alineatul (4) se introduce un nou alineat, alin. (5), cu următorul cuprins:
	Art. I. - Legea minelor nr. 85/2003, publicată în Monitorul Oficial al României, Partea I, nr. 197 din 27 martie 2003, cu modificările și completările ulterioare, se modifică și completează după cum urmează:

 Autor: Comisia pentru industrii și servicii 

Comisia pentru mediu și echilibru ecologic 
	Conform normelor de tehnică legislativă.  

	
	Art. 3 - În înţelesul prezentei legi, termenii folosiţi se definesc după cum urmează:
	
	La articolul 3, după punctul 1, se introduce un nou punct, punctul 11, cu următorul cuprins: 

11. active corespunzătoare activității miniere -bunuri mobile și/sau imobile destinate, prin natura lor, desfășurării unei activități miniere;” 

Autori: Comisia pentru industrii și servicii

Comisia pentru mediu și echilibru ecologic 
	

	
	
	
	2. La articolul 3, după punctul 3 se introduce un nou punct, punctul 31, cu următorul cuprins:
„31. apă de zăcământ - apă care izvorăște în cuprinsul unor obiective miniere pentru care este aprobată închiderea prin hotărâre a Guvernului, care nu provine din activități industriale și care nu poate fi înmagazinată sau reinjectată, fiind evacuată în cursurile de apă, după ce este epurată în stațiile de tratare a apelor în scopul obținerii unor limite admise pentru receptorii naturali de suprafață în care vor fi deversate;” 
Autori: Florin-Claudiu Roman - PNL, 

Comisia pentru industrii și servicii

Comisia pentru mediu și echilibru ecologic 


	În acest moment, apele care izvorăsc din fostele guri de mină sunt considerate în Legea apelor nr. 107/1996 ca ape uzate cu toate că ele nu provin dintr-un proces industrial, minele fiind inchise. Administrația Națională Apele Române percepe pentru aceste ape taxe pentru evacuare în receptorii naturali precum și amenzi și penalități pentru neîncadrarea în normele de poluare NTPA 001/2002.   Considerăm că încadrarea apelor de zăcământ, convențional naturale, nu sunt ape uzate, ele nerezultând în urma unui proces industrial și ca atare, calitatea apelor după epurare trebuie să se raporteze la calitatea receptorului natural în care sunt evacuate. 

	
	
	
	3. La articolul 3, după punctul 16 se introduce un nou punct, punctul 161, cu următorul cuprins:
„161. gol minier – volumul rezultat în urma extracției resursei minerale, în subteran, care prezintă stabilitate structurală cu sau fără lucrări inginerești, care poate fi utilizat  în alte scopuri, după încetarea activității miniere;” 

Autori: Florin-Claudiu Roman - PNL, 

Comisia pentru industrii și servicii

Comisia pentru mediu și echilibru ecologic 
	În actuala formă a Legii minelor nr.85/2003 nu este reglementat golul minier, fapt care creează dificultăți în amenajarea și exploatarea din punct de vedere turistic și medical a salinelor cu activitate de exploatare sistată și care prezintă un interes major local și național. 

	
	
	
	La articolul 3, după punctul 17, se introduce un nou punct, punctul 171, cu următorulcuprins: 

„171. licență în curs de aprobare în vederea intrării în vigoare – licența încheiată conform legii pentru care autoritatea competentă a inițiat procedurile legale privind aprobarea intrării în vigoare, după cum urmează: 

a) pentru perioada 1999 – 2019:

(i) prin emiterea ordinului președintelui autorității competente de aprobare a licenței, în cazurile prevăzute la art. 21 alin. (11) și art. 21 alin. (12) lit. a); această prevedere rămâne în vigoare până la 31 decembrie 2023;

(ii) este inițiată, conform legii, de către autoritatea competentă procedura la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, în cazurile prevăzute la art. 21 alin. (12) lit. b);

b) licențele negociate și aprobate de ANRM începând cu anul 2020 urmează procedura de aprobare conform prevederilor prezentei legi.”

Autor: Comisia pentru industrii și servicii

Comisia pentru mediu și echilibru ecologic 
	Identificarea de noi soluții legislative aplicabile intrării în vigoare a licențelor de concesiune/dare în administrare pentru exploatare și emiterii permiselor de exploatare este impusă de situația actuală, respectiv existența unui număr mare de licențe de concesiune pentru exploatare încheiate în perioada 1999-2018 și neintrate în vigoare, precum și dificultățile majore întâmpinate în emiterea permiselor de exploatare a resurselor minerale din albiile minore ale râurilor și cuvetele lacurilor. 

Cu privire specială la acest din urmă aspect subliniem faptul că dificultățile întâmpinate sunt datorate, în principal, necorelării legislației din domeniul resurselor minerale cu legislația din domeniul gospodăririi apelor. 

	
	Art. 3 (...) 

redevența minieră - suma datorată bugetului de stat de către titular pentru concesionarea/administrarea activităților de exploatare a resurselor minerale, bunuri ale domeniului public al statului;


	
	La articolul 3,  punctul 31, se modifică și va avea următorul cuprins: 

„31. redevență minieră - suma datorată conform legii de către titular pentru concesionarea/administrarea activităților de exploatare a resurselor minerale, bunuri ale domeniului public al statului;” 

Autori: Florin-Claudiu Roman - PNL, Comisia pentru industrii și servicii,

Comisia pentru mediu și echilibru ecologic 
	Se are în vedere necesitatea corelării legislației speciale, Legea minelor nr.85/2003, cu legea cadru instituită de Ordonanța de urgență nr. 57/2019 privind Codul administrativ, în ceea ce privește regimul juridic aplicabil redevențelor obținute prin concesionare, din activităţi de exploatare a resurselor la suprafață. 

	
	
	
	După articolul 4 se introduce un nou articol, articolul 41, cu următorul cuprins:

„Art. 41. – Persoanele juridice atestate pot desfășura activități miniere de exploatare a resurselor minerale din haldele și iazurile de decantare.”

Autori: Comisia pentru mediu și echilibru ecologic, Comisia pentru industrii și servicii
	Ambele propuneri nou introduse au în vedere valorificarea resurselor minerale.

	
	Art. 21 - (1) Licenţa se încheie în formă scrisă. Pentru explorare licenţa intră în vigoare la data publicării ordinului preşedintelui autorităţii competente de aprobare a acesteia în Monitorul Oficial al României, Partea I; pentru exploatare licenţa intră în vigoare la data publicării în Monitorul Oficial al României, Partea I, a hotărârii Guvernului de aprobare a acesteia.
	
	7. La articolul 21, alineatul (1) se modifică și va avea următorul cuprins:  

„Art. 21. - (1) Licența se încheie în formă scrisă.” 

Autori: Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 
	Pentru simplificarea și clarificarea procedurilor administrative

	
	
	
	La articolul 21, după alineatul (1) se introduc trei noi alineate, alineatele (11) -alin.(13), cu următorul cuprins: 

„(11) Pentru activitatea de explorare licența intră în vigoare la data intrării în vigoare a ordinului președintelui autorității competente de aprobare a acesteia. 

(12) Pentru activitatea de exploatare licența intră în vigoare după cum urmează: 

a) la data intrării în vigoare a ordinului președintelui autorității competente de aprobare a acesteia, cu excepția  licențelor  de concesiune/dare în administrare pentru exploatare prevăzute la lit. b); 

b) la data intrării în vigoare a hotărârii Guvernului privind aprobarea licenței de concesiune/dare în administrare pentru exploatare a minereurilor de aluminiu şi rocilor aluminifere, minereurilor feroase, minereurilor neferoase, metalelor nobile,  minereurilor radioactive, pământurilor rare şi disperse, precum și a cărbunilor. 

(13) Ordinul președintelui autorității competente privind aprobarea licențelor intră în vigoare la data publicării în Monitorul Oficial al României, Partea I.” 

Autor: Florin-Claudiu Roman – PNL, Comisia pentru industrii și servicii

Comisia pentru mediu și echilibru ecologic 
	În ceea ce privește schimbările preconizate în privința intrării în vigoare a licențelor de concesiune dare în 

administrare pentru exploatare soluțiile legislative propuse au în vedere intrarea în vigoare a acestor acte de concesiune minieră ca urmare a aprobării acestora prin ordin al conducatorului autorității competente și, în mod excepțional, ca a aprobării acestora prin hotărâre a Guvernului. 



	
	Art. 24 - (1) Titularul unei licențe poate transfera unei alte persoane juridice drepturile dobândite şi obligațiile asumate numai cu aprobarea prealabilă scrisă a autorității competente. Orice transfer realizat fără aprobare scrisă este nul de drept.

(2) În vederea aprobării transferului autoritatea competentă va avea în vedere criterii de aprobare, ce se stabilesc prin norme.

(3) În cazul în care titularul licenței îşi modifică statutul prin reorganizare, vânzare sau orice alte motive, licența, aşa cum a fost negociată, va fi acordată prin act adiţional succesorilor legali ai titularului, în baza contractului dintre părţi sau a hotărârii judecătorești, prezentată autorității competente.

(4) Licența de dare în administrare nu este transferabilă.
	
	Articolul 24 se modifică și va avea următorul cuprins: 

„Art. 24. - (1) Drepturile dobândite și obligațiile asumate prin licenţa de concesiune în vigoare pot fi  transferate de către titular unei alte persoane juridice numai cu aprobarea autorității competente. 

În vederea aprobării transferului prevăzut la alin. (1) autoritatea competentă are în vedere criterii de aprobare, care se stabilesc prin normele pentru aplicarea prezentei legi. 

(3) Drepturile dobândite și obligațiile asumate prin licența de concesiune în curs de aprobare în vederea intrării în vigoare pot fi transferate numai cu aprobarea autorității competente, în următoarele cazuri: 

a) absorbția titularului de către altă persoană juridică; 

b) contopirea titularului cu altă persoană juridică; 

c) divizarea totală a titularului; 

d) divizarea parțială a titularului; 

e) transformarea titularului; 

f) vânzarea de către titular a activelor corespunzătoare activității miniere. 

(4) În cazurile prevăzute la alin. (3), drepturile dobândite și obligațiile asumate prin licența de concesiune în curs de aprobare în vederea intrării în vigoare pot fi transferate numai către succesorii titularului rezultați prin reorganizare în cazurile prevăzute la alin. (3) lit. a)-e) sau cumpărătorului activelor corespunzătoare activității miniere în cazul prevăzut la alin. (3) lit. f). 

(5) În vederea aprobării transferului prevăzut la alin.(3) lit. a)-e),  autoritatea competentă are în vedere solicitarea transmisă în acest sens de către succesorul titularului, actele  privind reorganizarea și actele constitutive ale succesorului titularului. 

(6) În vederea aprobării transferului prevăzut la alin. (3) lit. f), autoritatea competentă are în vedere solicitarea transmisă în acest sens de către titular și cumpărătorul activelor corespunzătoare activității miniere, însoțită de contractul de vânzare-cumpărare a activelor corespunzătoare activității miniere, actele constitutive și actele privind capacitatea tehnică și financiară, ale cumpărătorului acestor active.

(7) În vederea aprobării transferului licenței prevăzut la alin. (3) lit. f), autoritatea competentă este îndreptățită să evalueze capacitatea tehnică și financiară a cumpărătorului activelor corespunzătoare activității miniere și să respingă transferul în cazul în care consideră că acesta nu are capacitatea tehnică sau financiară necesare executării obligațiilor convenite prin licență de concesiune. 

(8) Licența de concesiune în curs de aprobare în vederea intrării în vigoare, transferată potrivit alin. (3), se semnează de către autoritatea competentă și persoana juridică succesoare titularului rezultată prin reorganizare, în cazurile prevăzute la alin. (3) lit. a)-e) sau cumpărătorul activelor corespunzătoare activității miniere în cazul prevăzut la alin. (3) lit. f), menținându-se condițiile concesiunii astfel cum sunt prevăzute în licență. 

(9) Autoritatea competentă aprobă transferul prin ordin care se publică în Monitorul Oficial al României, Partea I. 

(10) Licența de dare în administrare nu este transferabilă.”
Autori: Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 
	Pentru simplificarea și clarificarea procedurilor administrative



	
	Art. 34

 (...)
g) titularul nu achită în termen de 6 luni de la data exigibilităţii taxele şi redevenţele miniere datorate statului;
	
	La articolului 34, litera g)  se modifică și va avea următorul cuprins: 

„g) titularul nu achită în termen de 6 luni de la data exigibilității taxele şi redevențele miniere datorate conform legii;” 

Autori: Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 
	

	
	
	
	La articolul 38, după litera h) se introduce o nouă literă, litera i), cu următorul cuprins:

„i) să amenajeze și să utilizeze golurile miniere, cu aprobarea autorității competente.” 

Autori: Comisia pentru industrii și servicii, Comisia pentru mediu și echilibru ecologic, Florin-Claudiu Roman - PNL

	Instituie posibilitatea dezvoltării și valorificării fostelor saline în care exploatarea a fost sistată, la care pot fi utilizate din punct de vedere turistic sau medical golurile miniere rezultate in urma exploatarii, precum și realizarea unor economii de cca. 13 milioane lei/an la bugetul de stat  prin reducerea cheltuielilor pentru operarea stațiilor de tratare a apelor ce debitează natural din perimetrele miniere închise și care trebuie monitorizate post închidere pe perioade de maximum 30 de ani. 

	
	Art. 39

(...)

q) să suporte cheltuielile aferente transferului de tehnologie și perfecționării profesionale, prevăzute în licență. Sumele respective vor fi virate într-un cont separat al autorității competente, deschis în acest scop, şi vor fi evidențiate ca atare;
	
	La articolul 39 alineatul (1), litera q) se modifică și va avea următorul cuprins: 

„q) să suporte cheltuielile aferente transferului de tehnologie şi perfecționării profesionale, prevăzute în licență;”  

Autori: Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 
	

	
	Art. 44  - (1) Titularii licențelor/permiselor sunt obligați la plata către bugetul de stat a unei taxe pentru activitatea de prospecțiune, explorare şi exploatare a resurselor minerale, precum şi a unei redevențe miniere.
	
	La articolul 44, alineatul (1) se modifică și va avea următorul cuprins: 

„Art. 44. - (1) Titularii licențelor/permiselor sunt obligați la plata către bugetul de stat a unei taxe pentru activitatea de prospecțiune, explorare şi exploatare a resurselor minerale, precum şi la plata, conform legii, a unei redevențe miniere.” 

Autori Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 
	

	
	Art. 45 - (1) Redevență minieră cuvenită bugetului de stat se stabilește, la încheierea licenței ori la eliberarea permisului de exploatare, după cum urmează:


	
	14. La articolului 45, partea introductivă a alineatului (1), se modifică și va avea următorul cuprins: 

„Art. 45. - (1) Redevența minieră se stabilește, la încheierea licenței ori la eliberarea permisului de exploatare, după cum urmează:”

Autori: Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 
	

	
	Art. 45 - (2) Redevență minieră cuvenită bugetului de stat pentru ape minerale naturale se stabilește la sursă, în echivalentul în lei a 4 euro /1.000 litri, la cursul Băncii Naționale a României de la data plății
	
	15. La articolului 45, alineatul (2) se modifică și va avea următorul cuprins: 

„(2) Redevența minieră pentru ape minerale naturale se stabilește la sursă, în echivalentul în lei a 4 euro/1.000 litri, la cursul Băncii Naționale a României de la data plății.” 

Autori: Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 
	

	
	
	Art.45 - ”(5) În termen de 30 de zile de la fiecare încasare la bugetul de stat cu titlul redevențe miniere, un procent de 80% din aceste sume se transferă autorității locale pe al cărei teritoriu administrativ se desfășoară exploatarea pentru care s-a încasat redevența, distribuită după cum urmează: 55% la bugetul local al județului și 25% la bugetele locale ale unităților administrativ teritoriale.”
	Se elimină.

Autor: Comisia pentru industrii și servicii, Comisia pentru mediu si echilibru ecologic 
	

	
	
	
	16. După articolul 45 se introduce un nou articol, articolul 451, având următorul cuprins: 
„Art. 451. - (1) Redevența minieră se constituie venit la bugetul de stat, cu excepția redevenței prevăzute la alin.(2). 

(2) Redevența minieră obținută prin concesionare, din activități de exploatare a resurselor la suprafață, se constituie venit după cum urmează: 

a) 40% la bugetul local al județului pe teritoriul căruia există activitatea de exploatare; 

b) 40% la bugetul local al comunei, al orașului sau al municipiului, după caz, pe teritoriul căreia/căruia există activitate de exploatare; 

c) 20% la bugetul de stat.”

Autori: Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 


	Cu referire la schimbările preconizate în ceea ce privește regimul juridic al redevențelor obţinute prin concesionare, din activităţi de exploatare a resurselor la suprafață, prezentul proiect transpune în materia specială a Legii minelor nr.85/2003 normele cadru ale Codului administrativ care prin art. 307 dispun în sensul că “redevenţa obţinută prin concesionare, din activităţi de exploatare a resurselor la suprafaţă ale statului, se constituie venit după cum urmează: 

40% la bugetul local al judeţului pe teritoriul căruia există activitatea de exploatare; 

40% la bugetul local al comunei, al oraşului sau al municipiului, după caz, pe teritoriul căreia/căruia există activitate de exploatare; 

20% la bugetul de stat”. 

	
	Art. 47 - (2) Sumele reprezentând taxa pentru activitatea minieră şi redevență minieră datorate bugetului de stat se declară de către plătitor la organul fiscal competent până la termenul de plată prevăzut la art. 45 alin. (4).
	
	17. La articolul 47, alineatul (2) se modifică și va avea următorul cuprins: 

„(2) Sumele reprezentând taxa pentru activitatea minieră şi redevența minieră se declară de către plătitor la organul fiscal competent până la termenul de plată prevăzut la art. 45 alin. (4).”

Autori: Florin-Claudiu Roman - PNL, Comisia pentru industrii și servicii

Comisia pentru mediu și echilibru ecologic 
	Se anticipează o valoare medie de producție de 80.000 m3/perimetru/an, la o redevență medie anuală de 0,75 EUR/m3. Pentru 30 de obiective miniere vechi, redevența estimată va fi cca. 5.760 mii lei/an iar, pentru 317 obiective miniere noi, redevența estimate va fi de ccc.60.864 mii lei/an. La sumele menționate anterior se adaugă cca.2.469 mii lei/an reprezentând taxa pentru activitatea minieră și tarife, corespunzătoare celor 30 de obiective miniere vechi și cca.24.346 mii lei/an corespunzatoare celor 317 obiective miniere noi.   

	
	Art. 53 - (3) Punerea în aplicare a programului de monitorizare a factorilor de mediu postînchidere se va face de către titular, cu fonduri proprii. Pentru companiile şi societăţile naţionale miniere monitorizarea factorilor de mediu postînchidere se va face de către ministerul de resort, prin direcţiile de specialitate, cu fonduri bugetare.
	
	18. La articolul 53, alineatul (3) se modifică și va avea următorul cuprins:

„(3) Punerea în aplicare a programului de monitorizare a factorilor de mediu post închidere se face de către titular, cu fonduri proprii. Pentru companiile şi societățile naționale miniere aflate în insolvență monitorizarea factorilor de mediu post închidere, inclusiv epurarea apelor de zăcământ, se face de către ministerul de resort, prin direcțiile de specialitate, cu fonduri bugetare.” 

Autor: Comisia pentru industrii și servicii

Comisia pentru mediu și echilibru ecologic 
	

	
	
	Art. II. – În termen de 30 de zile de la publicarea în Monitorul Oficial al României, Partea I, a prezentei legi, autoritatea publică centrală care răspunde de finanțe și autoritatea publică centrală care răspunde de economie aprobă normele metodologice privind transferul redevenței către autoritățile locale.
	Se elimină.

Autor: Comisia pentru industrii și servicii, Comisia mediu și echilibru ecologic
	

	
	
	
	Art. II. - Ministerul de resort poate iniția acte normative pentru redeschiderea minelor sau părți din perimetrele de exploatare, aprobate la închidere prin hotărâri ale Guvernului, care au cantități semnificative de resurse minerale în vederea exploatării acestora, în condițiile Legii minelor nr. 85/2003, cu modificările și completările ulterioare . 

Autori: Comisia mediu și echilibru ecologic, Comisia pentru industrii și servicii
	

	
	Art. 68 - Prezenta lege intră în vigoare la data publicării ei în Monitorul Oficial al României, Partea I.
	
	Art. III. - Prezenta lege intră în vigoare la 15 zile de la data publicării în Monitorul Oficial al României, Partea I, cu excepția prevederilor art. I pct. 15 care intră în vigoare la data de 1 ianuarie 2021. 

Autor: Comisia pentru industrii și servicii

Comisia pentru mediu și echilibru ecologic 
	

	
	
	
	Art. IV. – Până la data de 1 iulie 2021, Guvernul modifică structura de organizare și funcționare a Agenției Naționale pentru Resurse Minerale în vederea schimbării statutului acesteia din agenție în autoritate națională de reglementare în domeniul resurselor minerale și petrolului.

Autor: Comisia pentru industrii și servicii

Comisia pentru mediu și echilibru ecologic 
	


Anexa nr. 2

AMENDAMENTE RESPINSE

	Nr. Crt.
	Text Senat
	Amendamente respinse/autor
	Motivarea susținerii/motivarea respingerii
	Cameră Decizională

	
	Titlul Legii

LEGE

pentru completarea art. 45 din Legea minelor nr. 85/2003
	1. Titlul legii se modifică și va avea următorul cuprins:

Lege pentru completarea art. 45 din Legea minelor nr.85/2003

Autori:

Florin-Claudiu ROMAN – deputat PNL

Alfred - Robert SIMONIS – deputat PSD
	Motivarea susținerii

În concordanță cu observațiile Consiliului Legislativ.

Motivarea respingerii

În urma introducerii noilor amendamente titlul legii se modifică.
	Camera Deputaților

	
	
	2. La articolul 3, după punctul 1, se introduce un nou punct, punctul 11, cu următorul cuprins: 

11. active corespunzătoare activității miniere - bunuri mobile și/sau imobile destinate, prin natura lor sau prin voința proprietarului, desfășurării unei activități miniere;” 

Autori: Sorin Bumb, deputat PNL, Florin Roman, deputat PNL
	
	

	
	
	3. La articolul 3, după punctul 17, se introduce un nou punct,  punctul 171, cu următorulcuprins: 

„171. licență în curs de aprobare în vederea intrării în vigoare – licența încheiată conform legii, pentru care autoritatea competentă a inițiat procedurile legale privind aprobarea intrării în vigoare, după cum urmează: 

a) prin emiterea ordinului președintelui autorității competente de aprobare a licenței, în cazurile prevăzute de art. 21 alin.(11) și alin.(12) lit.a); 

b) este inițiată, conform legii,  de către autoritatea competentă  procedura la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, în cazurile prevăzute de art.21 alin.(12) lit.b).”  

Autori: Sorin Bumb, deputat PNL, Florin Roman, deputat PNL
	Motivarea respingerii

În urma introducerii noilor amendamente, acesta se modifică.
	

	
	
	4. La articolul 21, după alineatul (1) se introduc trei noi alineate, alineatele (11) -alin.(13), cu următorul cuprins: 

„(11) Pentru explorare licență intră în vigoare la data intrării în vigoare a ordinului președintelui autorității competente de aprobare a acesteia . 

(12) Pentru exploatare licența intră în vigoare după cum urmează: 

a) la data intrării în vigoare a ordinului președintelui autorității competente de aprobare a acesteia, cu excepția  licențelor  de concesiune/dare în administrare pentru exploatare prevăzute la lit. b); 

b) la data intrării în vigoare  a hotărârii Guvernului privind aprobarea licenței de concesiune/dare în administrare pentru exploatare a  minereurilor de aluminiu şi rocilor aluminifere, minereurilor feroase, minereurilor neferoase, metalelor nobile,  minereurilor radioactive, pământurilor rare şi disperse, precum și a cărbunilor. 

(13) Ordinul președintelui autorității competente privind aprobarea licențelor intră în vigoare la data  publicării în Monitorul Oficial al României, Partea I-a.” 

Autori: Sorin Bumb, deputat PNL, Florin Roman, deputat PNL
	Motivarea respingerii

În urma introducerii noilor amendamente, acesta se modifică.
	

	
	”(5) În termen de 30 de zile de la fiecare încasare la bugetul de stat cu titlul redevențe miniere, un procent de 80% din aceste sume se transferă autorității locale pe al cărei teritoriu administrativ se desfășoară exploatarea pentru care s-a încasat redevența, distribuită după cum urmează: 55% la bugetul local al județului și 25% la bugetele locale ale unităților administrativ teritoriale.”
	(5) În termen de 30 de zile de la fiecare încasare la bugetul de stat cu titlul redevențe miniere, un procent de 50% din aceste sume se transferă autorității locale pe al cărei teritoriu administrativ se desfășoară exploatarea pentru care s-a încasat redevența, distribuită după cum urmează: 25% la bugetul local al județului și 25% la bugetul local al unității administrativ-teritoriale.

Autori:

Florin-Claudiu ROMAN – deputat PNL

Alfred - Robert SIMONIS – deputat PSD
	Motivarea susținerii

Se impune reajustarea sumelor încasate cu titlul de redevențe miniere și transferate autorităților locale, pentru a nu genera dezechilibre majore la nivelul bugetului general consolidat.

Asumarea observațiilor Consiliului Legislativ.

Motivarea respingerii

Procentul este reglementat în Ordonanța de urgență a Guvernului nr. 57/2019 la art. 307, iar bogăţiile de interes public ale subsolului sunt prevăzute art. 136 alin. (3) din Constituția României, republicată:

„(3) Bogăţiile de interes public ale subsolului, spaţiul aerian, apele cu potenţial energetic valorificabil, de interes naţional, plajele, marea teritorială, resursele naturale ale zonei economice şi ale platoului continental, precum şi alte bunuri stabilite de legea organică, fac obiectul exclusiv al proprietăţii publice.”
	Camera Deputaților

	
	
	5. La articolul 53, alineatul (3) se modifică și va avea următorul cuprins:

„(3) Punerea în aplicare a programului de monitorizare a factorilor de mediu post închidere se va face de către titular, cu fonduri proprii. Pentru companiile şi societățile naționale miniere monitorizarea factorilor de mediu post închidere, inclusiv epurarea apelor de zăcământ, se va face de către ministerul de resort, prin direcțiile de specialitate, cu fonduri bugetare.” 

Autor: Comisia pentru mediu și echilibru ecologic 
	Motivarea respingerii

În urma introducerii noilor amendamente, acesta se modifică.
	

	
	
	Art. III. - Prezenta lege intră în vigoare la 15 zile de la data publicării în Monitorul Oficial al României, Partea I-a, cu excepția prevederilor art. I pct.16 care intră în vigoare la data de 1 ianuarie 2021. 

Autori: Sorin Bumb, deputat PNL, Florin Roman, deputat PNL
	Motivarea respingerii

În urma introducerii noilor amendamente, acesta se modifică.
	





